Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Kuidas ma saan muutuda?
Me kõik teame, et me peame muutuma.
Me ei saa olla rahul vaid sellega, et oleme sellised nagu oleme.
"Nojah, Joyce, mul on omad nõrkused, kuid..."
Igakord, kui loeme Jumala Sõna,
näeme kindlasti mõnda valdkonda, kus meil oleks arenguruumi.
Loodan siiralt, et miskigi puudutab teid sel nädalavahetusel,
sest ma tahan teid edasi aidata.
Tahan, et me kõik liiguks pisutki edasi, et tuua veelgi enam au Jumalale.
Ma tahan homme austada Jumalat pisut enam kui teen seda täna.
Aamen?
Nii et vaatame koos Galaatlastele 3:1-3 (laiendatud tõlge),
mis vastab küsimusele, kuidas me saaksime muutuda.
Vaatame esmalt seda, mis takistab meil muutumast.
"Te vaesed, rumalad, tuimad ja tundetud kujud."
See kõik on öeldud selleks, et võtaksime seda ikka isiklikult.
Või kust iganes maailma nurgast te meid ka täna ei vaataks.
Paulus räägib siin Galaatia kogudusele,
kuid me peame võtma seda isiklikult.
"Kes küll on köitnud või nõidunud teid, teid otsekui lummates,
samas kui Jeesus Kristus te endi silme all
sõna otseses mõttes risti löödi?
Las ma küsida te käest:
kas te saite Püha Vaimu tänu käsuseaduse täitmisele,
või tänu sellele, et uskusite evangeeliumi sõnumit?
Kas tänu käskude täitmisele, või ususõnumi järgimisele?"
Eile õhtul oli siin 1183 inimest,
kes tahtsid anda oma elu Jeesusele, või uuendada oma suhet Jumalaga.
1183 inimest.
Kuidas nad selle otsuseni jõudsid?
Kas tänu millelegi, mida nad ise tegid?
Ei! Kõik, mida nad olid teinud, oli patustamine.
Kõik, mida nad eile tegid, oli öelda: "Ma usun."
"Jah, ma kuulsin sind!
Jeesus suri mu eest ja andestas kõik mu patud.
Ta armastab mind ja mul võib olla suhe Temaga.
Jah, ma usun sellesse."
Nii et nad võtsid selle vastu usu kaudu.
Vaatasime ka eile õhtul Koloslastele 2:6,
kus on öeldud, et samal moel, nagu me võtsime Jeesuse vastu,
peame me nüüd ka elama ja olema.
Nii et me sünnime uuesti usu kaudu ja ka elame oma elu usu kaudu.
Kuidas me elame?
Kuulen inimesi pidevalt ütlemas: "Oo, ma elan usust! Ma elan usust!"
Kas ikka tõesti?
Usust elamine tähendab seda,
et ma ei arva, et saavutan midagi tänu enda tegudele ja pingutustele.
Sest isegi, kui ma suudakski ise oma probleemi osas midagi ette võtta,
ei suudaks ma seda ilma Jumala armuta nagunii.
Kui mul ongi mõni hea idee,
siis mitte seetõttu, et ma olen megalt nutikas,
vaid seetõttu, et Jumal andis mulle selle hea idee.
Iga laul, mille ülistusjuht Israel
või kes iganes teine maailma muusik on kirjutanud,
on tulnud Jumalalt.
Nende annid ja andekus on tulnud Jumalalt.
Minu võime suhelda on tulnud Jumala käest.
Ma ei ole seda kusagil õppinud.
Pole õppinud ka seda, kuidas jutlust kokku panna
või kuidas jutlustada.
Ma lihtsalt sündisingi siia ilma juba rääkides.
Ühtlasi aga olen ka hea suhtleja,
ehk ma ainult ei räägi,
aga mul on ka võime anda oma mõtted selgelt edasi.
See on and.
Samas on paljusid asju, mida ma ei tee.
Ma pole kõige parem kokk.
Ma ei laseks sul küll nälga surra, aga...
Kui mu lapsed veel väikesed olid, siis ma sain küll hakkama,
kuid täna ei taha ma kokkamisest midagi teada.
Kui Dave palub, et paneksin talle hommikusöögihelbeid kaussi,
siis minu jaoks on see juba kui kodutöö.
Olime kord mõnda aega ühes kohas
ja Dave'le meeldib ühel hommikul süüa mune
ning teisel hommikusöögihelbeid. Niimoodi vaheldumisi.
Ühtlasi sööb ta ka igal hommikul ärgates puuvilja.
Mõnel hommikul omletti ja teisel jälle hommikusöögihelbeid.
Kuna aga olime kodust eemal,
pidi ta iga hommik sööma helbeid, kuna ma ei kokanud.
Nii et ma ütlesin talle:
"No ma võin ju sulle ka vahel omletti teha."
Ma ei mõelnud, et kohe samal hommikul, aga vahel...
Ta aga küsis: "Et siis täna või?"
Ma ütlesin: "Ei, ei! Jumala eest mitte täna!"
See peaaegu, et hirmutas mind, nii et hüüatasin: "Ei! Mitte täna!"
Nii et ma ei ole mingi eriline koduhaldjas,
aga samas olen ma hea naine!
Sa ei pea olema selline nagu kõik teised,
et olla osav milleski.
Sest mida iganes sa ka ei suuda -
selle tasakaaluks on alati midagi, mida sa suudad.
Aamen?
Ah las see jääda!
"Las ma küsida teilt: kuidas te võtsite vastu Püha Vaimu?
Kas läbi tegude või läbi usu?
Olete te tõesti nii rumalad ja arutud,
et olles saanud vaimselt uue elu koos Püha Vaimuga,
hakkate te nüüd püüdlema täiuslikkuse poole oma lihalikus jõus?"
Wau! Oli see alles üks vabastav mõte mu jaoks,
kui seda 25-30 aastat tagasi nägin.
Ma püüdsin nii kangesti olla hea
ja ma püüdsin nii kangesti mitte omada ühtegi nõrkust.
Tahtsin nii kangesti olla seda, mida uskusin Jumalat minult ootavat.
Kuid ma olin pidevalt nii pinges.
Püüdsin muuta nii oma lapsi, iseennast, Dave'i kui olukordi.
Püüdsin panna oma teenistust kasvama.
Olen aastaid seda öelnud,
et püüdsin nii kangesti, et andsin peaaegu otsad.
Kuid siis sain korraga teada, et me peame hoopis uskuma.
Ma ühtpidi nagu teadsin ka seda,
aga samas läksin sellest kogu aeg mööda.
Loomulikult ma uskusin, et Jeesus on mu Päästja,
kuid miskipärast arvasin, et kõik muu on mu enda kanda.
Jah, ma teadsin Tema päästvast armust,
kuid ma ei mõistnud, et Ta arm aitab mul ka elada.
Ja see on just see, mida teile täna öelda tahan,
et see sama arm, mis on teid päästnud,
on ka arm, mis kannab teid igapäevaselt läbi.
See on arm, mis teid muudab ja uuele pühaduse tasandile viib;
mis toob soosingu te ellu ja paneb teid inimestele meeldima
ning avab uksi te jaoks.
See on see sama arm, mida vajame igas oma eluvaldkonnas,
nii et me peame õppima, kuidas elada armust.
Sest siis läheb elu heaks!
Ja juhuks, kui sa arvad, et sa oled mingi erieksemplar
ja sinu puhul see lugu küll ei toimi,
siis täna õhtul räägingi just eri armust erieksemplaride jaoks.
Asja iva peitub selles,
et ükskõik, millistes jamades me ka poleks -
Jumala arm on suurem, kui meie jamad!
Kus patt on võtnud võimust, võtab arm veelgi enam võimust.
Sul lihtsalt pole võimalik omada probleemi,
mida Jumal lahendada ei suudaks.
Kuuled sa mind?
On võimatu omada probleemi, mida Jumal ei suudaks lahendada!
Halleluuja!
Psalmid 127:1 ütleb:
"Kui Issand ei ehita koda,
tühja vaeva näevad siis ehitajad temaga."
Peatume siin korra hetkeks.
Nad näevad vaeva ja nad töötavad selle kallal.
Kui sa näed vaeva, oled pidevalt väsinud ja kurnatud.
Nad näevad vaeva, kuid see vaevanägemine on asjata.
Mina usun, et pole võimalik olla tõeliselt edukas inimene,
kui sa ei õpi võtma vastu Jumala armu ega lase Tal tegutseda enda läbi,
tuues kogu au Tema nimele selle eest.
Sa ütled nüüd: "Pea hoogu!
Ma tean paljusid inimesi, kes on edukad
ja nad pole isegi usklikud!"
Kuid tead, mis? Tegelikult pole nad nii edukad midagi.
Las ma öelda sulle, miks.
Jah, neil võib olla väline edu, kuid neil pole rahu,
neil pole rõõmu
ja nad suure tõenäosusega väga isekad ning enesekesksed.
Nad annavad kõige saavutatu eest au vaid iseendale.
Neil ei pruugi olla sõpru.
Neil võib paljudestki asjadest puudu olla.
See, et oleme väliselt edukad, ei tähenda veel,
et oleme ka päriselt edukad inimesed.
Mulle jõudis juba ammu kohale, et ma pole mingi edukas jumalasulane
kui mul on küll suured rahvahulgad, kuid ei mingit rahu ega rõõmu kodus.
Mõistsin, et ükskõik, mida ma ka teile siin ei räägiks
või kui palju rahvast kokku ei ajaks -
kui ma ei naudi oma aega esmaspäevast laupäevani,
siis pole mul ka tõelist elu.
Kuid ma tahan olla tõeliselt edukas
ja ainult Jumal saab muuta meid tõeliselt edukateks.
Me oleme loodud täienisti Jumala heaks
ja seetõttu täiesti võimetud funktsioneerima väljaspool Teda.
Meid on loodud Jumala poolt, Tema heaks ja Tema auks
ning mitte millegi muu tarvis.
Kuni me seda ei mõista, oleme lõputult õnnetud.
"No mida ma siis teha saan?"
Ma tean, et me kõik tahame midagi teha,
nii et las ma tuua esile 4 asja, mida sa teha saad.
1. Usu
See on midagi, mida teha, sest see on vaimne tegevus.
See pole mingi lihalik tegevus.
Mina ei saa Dave'i muuta, kuid ma usun, et Jumal saab,
kui Dave tõesti vajab muutmist.
Samas pean meeles pidama,
et see, et mina arvan, et ta peab muutuma,
ei tähenda veel, et ta ka tegelikult peab,
sest võib-olla pean hoopis mina muutuma
ja ma lihtsalt ei näe seda.
Nii et see on see, mis tähendab tulla Jumala ette alandlikkuses.
Enne, kui hakkad kellegi teise muutuse pärast paluma,
ütle: "Oo Jumal, juhul kui..."
Lugesin eelmisel nädalal Obadja kirja,
kus salmis 3 on öeldud: "Su südame ülbus petab sind."
Me võime mõelda, et meil endil pole mingeid probleeme
ja ainult teistel on.
Aga seda kõike vaid seetõttu, et me ei näe iseendid.
Meil on kõigi teiste jaoks igavesti uhked suurendusklaasid,
kuid iseenda jaoks vaid peened roosad prillid.
Aamen?
Meie endi südame ülbus või uhkus võib petta meid.
Nii et igakord, kui palume, et keegi muutuks,
peame olema ettevaatlikud selles osas, kuidas me palume.
Igakord, kui ma palun Dave'i pärast ükskõik, millises valdkonnas,
palun ma sama asja pärast ka enda osas.
Ehk siis Jumala ette minnes võtan meid kahte kui ühena.
Aamen?
Johannese 6:28-29
"Siis nad ütlesid talle: Mida me peame ette võtma?"
Ma usun, et igal ühel meist istub õla peal üks väike deemon.
Tegelikult lausa üks kummagi õla peal.
Selline inetu, vingerdav, vastik, omapärane kuju,
kes istub su õlal ja ketrab päev läbi:
"Mida sa nüüd peale hakkad? Mida sa nüüd peale hakkad?"
Me aga kogemegi seepeale pinget teha midagi.
"Kuulsin su probleemist - mida sa nüüd sellega peale hakkad?"
Ja me tunneme end ütlemata rumalana, kui vastame:
"No ma ei tea.",
samas, kui peaksime vastama:
"Minu tegemine ei muuda nagunii midagi,
mistõttu ootan, et Jumal midagi ette võtaks.
Ja kui Ta näitab mulle, mida ma tegema pean,
siis ma ka teen seda,
kuid isegi siis vajan selleks Tema armu, et seda teha.
Nii et küsimus pole selles, mida mina teen,
vaid mida Jumal teeb minu kaudu."
Meie lihaliku loomuse jaoks on see õudusunenägu,
sest ta tahaks ise kogu au endale saada.
Me lihalik loomus tahaks uhkeldada ja saada aplausi: "Oi kui tubli!"
Sa palud 2 tundi päevas,
mõistmata, et seegi on Jumala arm, et oled võimeline seda tegema.
Sa oled suurepärane eestpalvetaja - Jumal on sulle selleks anni andnud,
kuid siis sa lähed mõne uue kristlasega välja sööma
ja korraga haigutad magusalt, öeldes nii muuseas:
"Ah, ära pane mind tähele,
olen lihtsalt väsinud igahommikusest varasest ärkamisest,
et palvetada."
Lihalik loomus annab seeläbi märku:
"Keegi peab ometigi teada saama, mida olen tegemas!"
"Keegi peab ometigi teadma!"
"Sa ärkad varahommikul, et palvetada?"
"Jaa, ma ärkan igal hommikul k 5,
paludes kuni kella 7-8'ni"
ja su kaaslastel on imetlusest suu ammuli.
Ning su lihalik loomus sai, mis tahtis - tunneb end kohe puhevile aetuna.
Selleks aga, et hoida meid liiga puhevile minemast
tänu oma võrratule palveelule,
on me lihasse antud üks vai (vt 2 Korintlastele 12:7)
Üks asi, mis meil on puudu...
Olete te veel üldse minuga?
Ma saaks vältida seda vaia oma lihas, kui ma suudaks vältida uhkust
ja seda, et ei võta au Jumala tegude eest iseendale.
Oletame, et sind tõesti ajabki haigutama
ja kui keegi küsib: "Kas oled väsinud?",
siis vasta, et oled.
"Kas tõusid täna vara?" - "Jah tõusin."
Ja kui nad siis hakkavad pinnima, miks?,
saad küll öelda, et tõusid vara selleks, et palvetada,
kuid seda vaid tänu Jumala jõule, kes võimaldab sul seda kõike teha.
See on see viis,
kuidas saame vältida pidevalt jamadesse sattumist.
Johannese 6:28 (laiendatud tõlge)
Mida me peame ette võtma, et teha Jumala tegusid?
Mida me saame teha, et täita seda, mida Jumal ootab?
Ja Jeesus vastas neile:
See ongi Jumala tegu,
et te usute..."
Seal peab siiski olema midagi veel.
Ei! See on kõik, mis seal on öeldud.
...et te usute temasse, kelle ta on läkitanud.
Et te hoiaksite Temast kinni, usaldaks Teda ja sõltuks Temast
ning omaks usku Tema sõnumitoojasse."
Sa pead toetuma Jumalale.
"Aga kuidas ma tean, et ma usun?"
See on ütlemata lihtne.
Tahad näha?
Heebrealastele 4:3 (laiendatud tõlge):
"Meie aga, kes oleme uskunud,
saame Jumala hingamisse."
Kuidas ma tean, et ma usun?
Ma ei muretse, ma ei ole ärevil ega pahane.
Ma küll ei tea, millal miski sünnib
ja mind väga ei huvita ka,
sest Jumal teeb seda õigel ajal, kui Tal on selleks kõik valmis.
Sest' pole tolku, kui püüan Teda takka ajada.
Olen elu jooksul selgeks saanud, et Jumal ei tule kunagi varem,
aga Ta ei jää ka kunagi hiljaks.
Kui oleme uskunud, siseneme ka Jumala hingamisse.
See ei tähenda diivanil lebotamist ja uinaku tegemist,
vaid seesmist rahu ja hingamist.
See hingamine, millest siin räägitakse,
on seesmine rahu ja hingamine.
Ehk siis mitte hingamine oma töödest, vaid hingamine keset neid töid.
Seetõttu ka, kui ütlesin eile, et raban kõvasti tööd teha,
siis usun, et see on kõigile selge,
et selleks, et ehitada üles ja hoida alal kõike,
millest Jumal on lasknud meil osa saada,
selleks olen nii mina kui Dave pidanud kõvasti vaeva nägema.
Kuid samas töö ise, mida teen, pole raske.
On see mõistetav?
Jah, ma teen kõvasti tööd, kuid töö mida ma teen, pole raske,
sest see kõik sünnib tänu Jumala armule läbi minu.
Ehk siis - ma tegutsen oma füüsilises ihus,
kuid ma ei tee seda seesmiselt.
See on see vahe.
Mis meid kõiki läbi võtab, on seesmine pingutamine.
Ütlesin eile, et olen pigem nõus tegema 3 sellist seminari jutti,
kus igas ühes on 4 sessiooni,
kui et veetma ühe päeva täis tohutut muretsemist, stressamist,
ärevust ja viha.
Sest need on asjad, mis kurnavad mu ära
ja mis ei paku mingit hingamist.
Kuid ma suudan seda, mida teen siin lava peal,
tehes seda täies rahus ja hingamises läbi Jumala.
Ma ei püüa teile sellega kuidagi muljet avaldada.
Loodetavasti ma meeldin teile
ja kui mitte, peate selle probleemiga Jumala ette minema.
Nii et mul pole selles osas mingit pinget.
Tead, kui palju pinget see tekitab, kui lähed inimeste sekka
ja sul on tunne, et pead neile muljet avaldama.
Keegi ei saa olla lõpuni vaba,
kuniks ta pole vaba vajadusest avaldada kellegile muljet.
Kuid me ei pea üksteisele muljet avaldama,
vaid üksteist armastama.
Me peame teenima üksteist
ning kasutama neid ande, mille Jumal on meile andnud,
teiste inimeste heaks.
Nii nagu nemad kasutavad oma ande meie heaks.
Sa ei pea kadestama osasid neid ülistuslauljaid siin,
kuna nad laulavad nii hästi.
Pead mõistma, et Jumal on andnud neile selle anni sinu heaks.
Nemad teevad selle läbi tööd, samas kui sina istud ja naudid seda.
Ei mingit võrdlemist!
Ei mingit omavahel võistlemist!
Ma ei pea olema keegi teine, vaid võin olla täie rauaga mina ise.
Heebrealastele 4:11 ütleb:
"Olgem siis agarad sisse minema sellesse hingamisse."
Ja salm 10: "Sest kes läheb tema hingamisse,
see hingab ka ise oma tegudest, nii nagu Jumal oma tegudest."
Kuidas sa tead, et oled usus?
Jumala rahu ja hingamine täidavad sind.
Järgmine asi, mida teha saad,
on teha seda, mida Jumal juhib sind tegema.
Jah, see nõuab sõnakuulelikkust
ja vahel ka teatud samme,
et lahendada olukordi, mis me elus on.
Küll aga oleks rumal järgida vaid oma plaani
ja katsetada, kas see toimib.
Seetõttu saamegi teha neid asju, mida Jumal juhib meid tegema.
Jumal käskis Moosesel sirutada oma sau üle Punase mere,
et see lahkneks.
"No ma ei tea! Seda ma küll ei tee!"
Kuid Mooses tegi ja Jumal lõi selle mere kahte lehte.
Kui ma siia lavale tulen ja suu lahti teen,
ilmub ka Jumal kohale.
Paljud inimesed aga ei näita nägugi.
Tee, mis on su võimuses teha!
Kui oled võimeline töötama, siis tööta!
Kui sul aga pole tööd, on sul võime seda endale leida.
Samas, sa ei saa panna kedagi end tööle palkama -
ainult Jumal saab neid selles osas mõjutada.
Kuid me saame täita selle osa, mida Jumal annab meile täita.
Kui oled kellelegi kõvasti haiget teinud
ja Jumal juhib sind minema andeks paluma,
siis ole alandlik ja mine palu andeks.
Sa ei saa neid küll sundida andestama sulle,
kuid sa saad teha oma osa.
Me peame täitma oma osa.
Võib-olla oled kellelegi kohutavalt haiget teinud,
oled mõne suhte totaalselt tuksi keeranud
ja sa tead, et sul pole vähimatki võimalust
seda enam kunagi tagasi saada.
Sa soovid kogu südamest, et poleks iial niimoodi käitunud,
kuid nüüd on juba hilja, sest sa tegid seda
ja sul pole vähimatki varianti seda muuta.
Kuid Jumalal on!
"Mida ma saan teha?"
Kui Jumal sind niimoodi juhib, siis ole alandlik ja mine palu andeks.
Kui nad ei andesta, on see nende ja Jumala vaheline asi
ning ei puutu enam sinusse.
Olete te kaasas minuga?
Tehkem seda, mida Jumal näitab meil, et teha,
sest see on usk.
Usk ilma tegudeta on surnud,
aga samas ei saa meil ka olla tegusid ilma usuta!
Sest' pole ka mingit tolku!
Tahaks lugeda Efeslastele 6:13, kuid meil pole enam aega selleks.
Kuid lühidalt öeldes on seal öeldud:
"Olles teinud kõik, mis Kristus on teilt oodanud,
jääge lihtsalt kindlana oma paigale."
See "jääge paigale" tähendab tõlkes sama,
mis "jääge minusse" Johannese 15 ptk's.
Mida iganes Kristus on palunud sul teha - tee seda.
Tegutse, rakenda oma tahet, lase Jumala armul panna end liikuma.
Me ei saa loobuda vastutusest, sest meil on oma vastutus kanda.
Me peame tegema, mida Jumal on andnud meile teha,
kuid me ei saa minna ka kaugemale sellest.
See ongi see koht, kus läheb jamaks -
kui püüame tuua ellu asju, mida ainult Jumal suudab ellu tuua.
Üks naine ütles mulle eile,
et üks mu välja öeldud asi muutis kogu ta elu.
Mõtlesin: "No ei tea, mis see vinge asi küll oli,
mida ma siis ütlesin?"
Ja ta ütles: "Sa lihtsalt ütlesid: "Lase Jumalal olla Jumal.""
Jah, Jumala jaoks on kõik võimalik,
aga me peame astuma Tal tee pealt eest
ja laskma Tal olla Jumal.
Me peame lõpetama püüde juhtida kogu universumit
ja laskma Jumalal olla Jumal oma eludes.
Jumala arm, mis on meid päästnud,
on see sama arm, mis muudab meid
ja mis aitab meil kasvada jumalakartuse uutel tasanditel.
Me kõik peaksime seda igatsema.
Me saame muutuda ainuüksi tänu Jumala armule,
mistõttu õpi seda vastu võtma oma elus.
Õpi, kuidas sõltuda sellest kõigis asjades.
Täna pakume sulle 4h õpetussarja "Imeline arm"
Jumala arm on tõesti imeline
ja me võime kogeda seda imelist andi ka oma eludes.
Lisaks sellele veel eriline raamat "Kingitus".
Usun, et seegi on sulle suureks julgustuseks.
Telli endale need materjalid
ja saa teada kasuteguritest, mis kaasnevad koos eluga Kristuses.
Mida iganes ka Jumal ei palu sul teha, sa suudad seda tänu Tema armule!
Avasta kõik annid, mis on meile osaks saanud
tänu Jeesuse elule, surmale ja ülestõusmisele.
Kõik need materjalid on tellitavad ekraanil oleva kodulehe kaudu.
Mis sulle lastega tegelemise juures kõige enam rõõmu valmistab?
See rõõm, mis lähtubki igast lapsest
ja teadmine, et saame aidata neil tunda end paremini.
Ka nende imeline naeratus.
LOOTUSE KÄSI
Albaania naisi on õpetatud vaikima ja mitte avaldama oma arvamust.
See on nii olnud ajast aega
ja kuigi paljud organisatsioonid julgustavad naisi avama end
ja rääkima tõtt,
siis see on siiski kuidagi seotud su auga.
Kui sinuga midagi juhtub, on see häbiasi.
Kristlik kogudus on saanud varjupaigaks
osade nende naiste jaoks;
paigaks, kus nad saavad end vabalt väljendada.
Samas on alla 2% albaanlastest kristlased
ja enamusel neist pole vaimulikke emasid-isasid.
Ma ei saa jagada oma vanematega seda, millega silmitsi seisan,
sest nad pole kristlased.
Mul pole ka ühtki täiskasvanud kristlast, kellelelt küsida
kas see, mis minuga toimub, on normaalne?
Kuidas selle raskusega toime tulla?
Nõuanded on need, millest meil on puudu
ja esimese põlve kristlastena peame kõik ise omal nahal läbi elama
Olgu see siis hea või halb.
Nii on vaimuliku ema olemasolu me naiste jaoks väga oluline.
Keegi, kes ütleb: "Ma olen seal olnud
ja kuigi see on valus, sa saad hakkama!"
See on just see, mida Joyce on meile andnud,
kinkides meile jõudu minna edasi.
Ja isegi, et me elus esineb raskeid aegu
ja mitte kõik pole täiuslik,
siis me teame, on veel keegi,
kes on käinud seda sama rada ja kogenud seda sama valu
ning saanud hakkama. Järelikult saame ka meie.
LOOTUSE KÄSI
Nende pühade ajal tahame anda sulle võimaluse
näidata üles Kristuse armastust kellegi suhtes,
kes võib tunda end täiesti unustatuna.
Läbi meie "Lootuse käe" jõulukataloogi
saad sa pakkuda toidust mõnele näljasele lapsele,
pakkuda arstiabi haigetele,
või teha annetus ükskõik, millise muu vajaduse katteks.
Oma annetuse kaudu sirutad reaalse lootustandva käe
kellelegi, kes vajab tõesti abi.
Täpsema info saamiseks külasta meie kodulehte.
SA OLED SIIN
Meil pole isegi sõnu, et kirjeldada seda armastust,
mille Jumal on pannud Joyce Meyer'i südamesse.
Inimesed on siin vanglas üksi
ja kui nad kogevad, et keegi neist hoolib,
siis see on tähtis.
Osa meestest on mulle öelnud, et neil pole ühtki pereliiget,
nii et keegi ei käil neil külas ja neil pole väljastpoolt midagi oodata.
Nii et meie teenistuse külaskäigud ja ka asjade toomine
tähendavad nende jaoks enam, kui sõnul eales väljendada võiks.
SA OLED SIIN
Vaata, kuidas mõjutad oma ligimest
teispool maailma!
Vaata, mida Lootuse Käsi on täna tegemas
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele